|  |
| --- |
| **Lajmërim për Aplikim në Raundin e 12-të, të**  **Skemës Young Cell, Programi i BE-së për bursa post-diplomike 2018-2019** |
| **Zyra e Bashkimit Evropian** në Kosovë dhe **Ministria e Integrimit Evropian**, lajmërojnë hapjen e konkursit përRaundin e 12-të të aplikimit në Skemën Young Cell, programi i BE-së për bursa post-diplomike për Kosovën, i cili aktualisht është duke u implementuar nga British Council. Aplikimi do të jetë i hapur ngadita**e hënë, 12 nëntor 2018**deri të**hënën,03 dhjetor 2018.** Kandidatëve të suksesshëm do t’iu ofrohet mundësia të studiojnë për **Programe Master një vjeçare** në universitete të shteteve anëtare të BE-së. Programi i Bursave, **gjuha e punës e së cilit është vetëm gjuha angleze**, do të ofroj deri në 40 bursa të plota (numri real i bursave të ofruara mund të jetë më i vogël varësisht nga përshtatshmëria e kandidatëve dhe fondet në dispozicion). Kjo ftesë do të jetë e hapur për popullatën e përgjithshme dhe shërbyesit civil (deri në 10% të numrit të përgjithshëm të bursave të ofruara) dhe për studentët e diplomuar në fakultetet si: juridik, shkenca politike, ekonomik, menaxhment i biznesit, shkenca shoqërore, histori, shkenca humane, marrëdhenie ndërkombëtare, diplomaci, kriminologjidhe fusha të tjera akademike (siç është specifikuar në **Rregullat e Procedurës të disponueshme në web faqen zyrtare të programit në http://ycskosovo.eu**) në përputhje me sektorët në vijim:   * **1) Juridik** – **deri në 16 bursa në dispozicion** * **2) Administratë Publike**– **deri në 8 bursa në dispozicion** * **3) Ekonomik**– **deri në 8 bursa në dispozicion** * **4) Kulturë dhe Shëndetsi – deri në 8 bursa në dispozicion**   Të drejtë konkurimi kanë:   * Qytetarët e Kosovës që posedojnë pasaportë të vlefshme të Kosovës apo letërnjoftim të lëshuar nga Autoritetet Kosovare ose ata të cilët ofrojnë dëshmitë e lindjes dhe të vendbanimit në Kosovë (**vini re**: **çertifikata e lindjes dhe çertifikata e vendbanimit** të dyja kërkohen në rastet kur në asnjë mënyrë nuk mund të sigurohet letërnjoftimi). * Të diplomuarit në njërën nga fushat e studimeve që iu përkasin sektoreve (ju lutemi referojuni Aneksit I të Rregullave të Procedurës në dispozicion në <http://ycskosovo.eu>). Studentët të cilët janë në përfundim të fakultetit poashtu mund të kenë të drejtë konkurimi nëse marrin diplomën jo më vonë se 31 korrik 2019. * **Flasin rrjedhshëm gjuhën angleze** dhe shqipe apo serbe. Njohja e gjuhëve tjera të BE-së nukdo të konsiderohet përparësi. * Janë të gatshëm të udhëtojnë dhe të lëvizin jashtë vendit nga muaji gusht 2019 deri tetor 2020dhe të vijojnë trajnime intenzive nga mesi i muajit shkurt 2019dhe më tutje. * Janë lindur më 1 janar 1984 apo më vonë.   Bursat do të mbulojnë shpenzimet për deri në **40 bursistë,** si në vijm:   * Shpenzimet e aplikimit për programe master dhe shpenzimet e shkollimit * Shpenzimet e jetesës për 12 muaj * Shpenzimet e vizës& sigurimit shëndetësor * Nje bilete kthyese * Trajnimin e gjuhës angleze dhe testin e gjuhës angleze IELTS   Pjesëmarrësit e përzgjedhur do të zotohen të:   * Punojnë për Administratën Publike të Kosovës si praktikantë për së paku 1 muaj para nisjes (përveç shërbyesve civil të cilët veç janë të punësuar në Administratën Publike në Kosovë). * Ndjekin Programin e Trajnimit të gjuhës në kuadër të YCS (ku është e nevojshme). * Ndjekin dhe kryejnë studimet e zgjedhura post-diplomike. * Përmbushin obligimin e punësimit apo ripunësimit (nëse janë shërbyes civil) të pandërprerë trevjeçar në Administratën Publike të Kosovës (përfshirë punësimin nëpër komuna dhe qeveri lokale, e preferueshme në vendbanimin e tyre), pas kthimit.   Përzgjedhja do të zhvillohetnë tri faza dhe përfshinë:   * Para-përzgjedhja në kriteret administrative dhe ato të përzgjedhshmërisë. * Testet me shkrim (njohja e gjuhës angleze, njohuri të përgjithshme për BE-në, vlerësimi verbal & numerik). * Intervistë nga paneli i akademikëve evropianë. Përfaqësuesit e ZBE dhe të MIE do të marrin pjesë në panel si vëzhgues.   Femrat dhe përfaqësuesit e minoriteteve fuqimisht inkurajohen të aplikojnë. Formularët e aplikimit, Rregullat e Procedurës dhe të gjitha dokumentet tjera përcjellëse do të dërgohen përmes email-it tek të gjithë kandidatët e interesuar, pas regjistrimit në web faqen vijuese [**https://ycskosovo.eu**](https://ycskosovo.eu)deri më 3 Dhjetor 2018. **Rregullat e Procedurës së bursave YCS Raundi XII, duke përfshirë kriteret e përzgjedhjes dhe procedurave përkatëse duhet të lexohen** dhe **të kuptohen** përpara dorëzimit të aplikacionit. Rregullat e Procedurës së YCS Raundit XII janë në dispozicion në [**https://ycskosovo.eu**](https://ycskosovo.eu)  Aplikuesit duhet të kompletojnë në **gjuhën anglezeFormularin e Aplikimit YCS RXII**, **CV-në formatin Europass** dhe duhet të bashkangjesin në Aplikacion **Letrën Motivuese** të nënshkruar dhe me datë, duke shpjeguar se pse ata dëshirojnë të marrin pjesë në Skemë. Të gjithë Aplikantët në Aplikacionet e tyre po ashtu duhet të përfshijnë **kopjet** e **diplomave apo titujve të fituar dhe origjinalin (ose kopjet e çertifikuara të) transkripteve** dhe **kopjen e pasaportës së vlefshme/letërnjoftimin lëshuar nga autoritetet e Kosovës ose dëshmitë tjera të lindjes dhe të vendbanimit në Kosovë.**  Në rastin e **kandidatëve të cilët janë në përfundim të studimeve**, ata me aplikacion duhet të bashkangjesin **kopjen origjinale të përditësuar (ose të çertifikuar të) të transkriptit të notave me provime**dhe **një deklaratë të pregaditur nga vetë kandidati në lidhje me datën e pritur të diplomimit**.  Sigurohuni të shënoni në **formularin e aplikimit YCS RXII**dhe në **CV –në e formatit Europass** një **email adresë të VLEFSHME dhe numër të telefonit**. **Të gjitha komunikimet me kandidatët do të bëhet vetëm përmes e-mailit.**  **Formati i CV-së Europass, formulari i aplikimit YCS RXII**dhe **Rregullat e Procedurës së YCS RXII** do të dërgohen përmes email-it duke u regjistruar në webfaqen zyrtare të YCS dhe duke plotësuar formularin e aplikimit (nën faqen “ Aplikimet në Raundin XlI”)  ***Vini re:Aplikacionet e pakompletuara (mungesa e CV-së, e formularit të aplikimit dhe letrës së motivimit), aplikacionet të cilat nuk janë në gjuhën angleze dhe aplikacionet të cilat nuk përfshijnë CV-në e formatit Europass nuk do të shqyrtohen dhe do të përjashtohen automatikisht nga procedura e përzgjedhjes!***  **Afati i fundit për aplikim: E hënë, 3 dhjetor 2018, ora 17:00**  **Aplikacionet e pranuara pas përfundimit të këtij afati nuk do të merren parasysh në çfarëdo rrethane.**  Dorëzimi i aplikacionit, nga **e hëna deri të premten nga ora 10:00 – 16:00**, duhet të bëhet personalisht ose me postë të regjistruar/apo postë të shpejtë në pliko (zarfë) të mbyllur të adresuar te:  **Young Cell Scheme - Aplikimi për Raundin XII,**  **British Council, Rr. Perandori Justinian 106, Qyteza Pejton, 10000 Prishtinë (Kosovë)**  **APLIKACIONET E DËRGUARA ME E-MAIL NUK JANË TË VLEFSHME DHE NUK DO TË MERREN PARASYSH**  *Ju lutemi mos bëni kërkesa të drejtëpërdrejta lidhur me aplikacionin tuaj.*  ***Kandidatët që nuk kontaktohen deri me 10 dhjetor 2018 nuk kanë arritur të kalojnë fazën e para-përzgjedhjes dhe që nuk kanë hyrë në listën e ngushtë për të marrë pjesë në provim me shkrim****.*  **Për më shumë informata mund të konsultoni**[**https://ycskosovo.eu**](https://ycskosovo.eu) ose shkruani në [**info@ycskosovo.eu**](mailto:info@ycskosovo.eu)  *“Young Cell Scheme” (Raundi XI - XII) është Projekt i financuar nga BE, menaxhuar nga ZBEnë Kosovë dhe implementuar nga British Council.*  **Logo Gov** |